CELEX: 32011R0371
Language: et
Date: 2011-04-15 00:00:00
Title: Komisjoni rakendusmäärus (EL) nr 371/2011, 15. aprill 2011 , mis käsitleb dimetüülglütsiini naatriumsoola lubamist broilerkanade söödalisandina (müügiloa omanik Taminco N.V.)  EMPs kohaldatav tekst

16.4.2011   
            
            
               ET
            
            
               Euroopa Liidu Teataja
            
            
               L 102/6
            
         KOMISJONI RAKENDUSMÄÄRUS (EL) nr 371/2011,
   15. aprill 2011,
   mis käsitleb dimetüülglütsiini naatriumsoola lubamist broilerkanade söödalisandina (müügiloa omanik Taminco N.V.)
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 9 lõiget 2,
   ning arvestades järgmist:
   
               (1)
            
            
               Määruses (EÜ) nr 1831/2003 on sätestatud loomasöötades kasutatavate söödalisandite lubamise kord ning selliste lubade andmise alused ja menetlused.
            
         
               (2)
            
            
               Kooskõlas määruse (EÜ) nr 1831/2003 artikliga 7 esitati taotlus dimetüülglütsiini naatriumsoola lubamiseks. Taotlusele olid lisatud määruse (EÜ) nr 1831/2003 artikli 7 lõikes 3 nõutud andmed ja dokumendid.
            
         
               (3)
            
            
               Taotlus käsitleb dimetüülglütsiini naatriumsoola lubamist broilerkanade söödalisandina ning selle klassifitseerimist söödalisandite kategooriasse „zootehnilised lisandid”.
            
         
               (4)
            
            
               Euroopa Toiduohutusamet (edaspidi „toiduohutusamet”) jõudis oma 7. detsembri 2010. aasta arvamuses (2) järeldusele, et kavandatud kasutustingimuste korral ei avalda dimetüülglütsiini naatriumsool kahjulikku mõju loomade ja inimeste tervisele ega keskkonnale ning et nimetatud söödalisand võib märkimisväärselt parandada broilerkanade kaaluiivet ja söödaväärindust. Toiduohutusameti arvates ei ole vajadust turustamisjärgse järelevalve erinõuete järele. Toiduohutusamet kinnitas ka määrusega (EÜ) nr 1831/2003 asutatud Euroopa Liidu söödalisandite referentlabori aruande söödalisandi analüüsimeetodi kohta söödas.
            
         
               (5)
            
            
               Dimetüülglütsiini naatriumsoola hindamisel ilmnes, et määruse (EÜ) nr 1831/2003 artiklis 5 sätestatud tingimused kasutamise lubamiseks on täidetud. Seepärast tuleks anda luba kõnealuse valmistise kasutamiseks käesoleva määruse lisas esitatud viisil.
            
         
               (6)
            
            
               Käesoleva määrusega ettenähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas nimetatud valmistist, mis kuulub söödalisandite kategooriasse „zootehnilised lisandid” ja funktsionaalrühma „muud zootehnilised lisandid”, lubatakse kasutada söödalisandina loomasöötades kõnealuses lisas esitatud tingimustel.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 15. aprill 2011
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 268, 18.10.2003, lk 29.
   
      (2)  EFSA Journal (2011); 9(1):1950.
   
      LISA
      
                  Söödalisandi identifitseerimisnumber
               
               
                  Loa omanik
               
               
                  Söödalisand
               
               
                  Koostis, keemiline valem, kirjeldus, analüüsimeetod
               
               
                  Loomaliik või -kategooria
               
               
                  Vanuse ülempiir
               
               
                  Sisalduse alammäär
               
               
                  Sisalduse ülemmäär
               
               
                  Muud sätted
               
               
                  Loa kehtivusaja lõpp
               
            
                  mg/kg täissöödas, mille niiskusesisaldus on 12 %
               
            
                  
                     Zootehniliste lisandite kategooria. Funktsionaalrühm: muud zootehnilised lisandid (zootehniliste näitajate parandamine)
                  
               
            
                  4d4
               
               
                  Taminco N.V.
               
               
                  Dimetüülglütsiini naatriumsool
               
               
                  
                               
                           
                           
                              
                                 Söödalisandi koostis:
                              
                              Dimetüülglütsiini naatriumsool puhtusega vähemalt 97 %
                           
                        
                               
                           
                           
                              
                                 Toimeaine:
                              
                              Naatrium N,N dimetüülglütsiin
                              C4H8NO2Na, mis on toodetud keemilise sünteesi teel.
                           
                        
                               
                           
                           
                              
                                 Analüüsimeetod
                                  (1)
                              
                              Söödalisandis ja eelsegudes sisalduva toimeaine määramiseks: Vedelikkromatograafia (HPLC) koos dioodirea määramisega (DAD), kusjuures määramine toimub lainepikkusel 193 nm.
                              Söödas sisalduva toimeaine määramiseks: Gaasikromatograafia (GC), kolonnieelse derivatiseerimise ja leekionisatsiooniga (FID).
                           
                        
               
                  Broilerkanad
               
               
                  —
               
               
                   
               
               
                  1 000
               
               
                  
                              1.
                           
                           
                              Kasutajate ohutus: käitlemisel kasutada kaitseprille ja kindaid.
                           
                        
                              2.
                           
                           
                              Soovituslik miinimumkogus: 1 000 mg/kg täissöödas, mille niiskusesisaldus on 12 %.
                           
                        
               
                  6. mai 2021
               
            
         (1)  Analüüsimeetodite üksikasjad on kättesaadavad Euroopa Liidu söödalisandite referentlabori veebilehel www.irmm.jrc.be/eurl-feed-additives